CELEX: 32022D0494
Language: mt
Date: 2022-03-25 00:00:00
Title: Deċiżjoni tal-Kummissjoni (UE) 2022/494 tal-25 ta’ Marzu 2022 li tikkonferma l-parteċipazzjoni tal-Irlanda fir-Regolament (UE) 2021/693 tal-Parlament Ewropew u tal-Kunsill li jistabbilixxi l-Programm dwar il-Ġustizzja

28.3.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 100/59
               
            
         DEĊIŻJONI TAL-KUMMISSJONI (UE) 2022/494
         tal-25 ta’ Marzu 2022
         li tikkonferma l-parteċipazzjoni tal-Irlanda fir-Regolament (UE) 2021/693 tal-Parlament Ewropew u tal-Kunsill li jistabbilixxi l-Programm dwar il-Ġustizzja
         IL-KUMMISSJONI EWROPEA,
         Wara li kkunsidrat il-Protokoll Nru 21 dwar il-pożizzjoni tar-Renju Unit u l-Irlanda fir-rigward tal-ispazju ta’ libertà, sigurtà u ġustizzja, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, u b’mod partikolari l-Artikolu 4 tiegħu,
         Wara li kkunsidrat in-notifika mill-Irlanda li tixtieq taċċetta u tkun marbuta bir-Regolament (UE) 2021/693 tal-Parlament Ewropew u tal-Kunsill tat-28 ta’ April 2021 li jistabbilixxi l-Programm dwar il-Ġustizzja u li jħassar ir-Regolament (UE) Nru 1382/2013 (1),
         Billi:
         
                     (1)
                  
                  
                     Permezz ta’ ittra tat-22 ta’ Novembru 2021, l-Irlanda nnotifikat ix-xewqa tagħha li taċċetta u tkun marbuta bir-Regolament (UE) 2021/693.
                  
               
                     (2)
                  
                  
                     Ma hemm l-ebda kundizzjoni marbuta mal-parteċipazzjoni tal-Irlanda fir-Regolament (UE) 2021/693.
                  
               
                     (3)
                  
                  
                     F’konformità mal-proċedura prevista fl-Artikolu 331(1) tat-Trattat dwar il-Funzjonament tal-Unjoni Ewropea, jenħtieġ li għalhekk, il-parteċipazzjoni tal-Irlanda fir-Regolament (UE) 2021/693 tiġi kkonfermata,
                  
               ADOTTAT DIN ID-DEĊIŻJONI:
         
            Artikolu 1
            Il-parteċipazzjoni tal-Irlanda fir-Regolament (UE) 2021/693 hija kkonfermata.
         
         
            Artikolu 2
            Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-25 ta’ Marzu 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 156, 5.5.2021, p. 21.